laion/Wikipedia-Exotic huggingface dataset:
রবীন্দ্র কৌশিক

রবীন্দ্র কৌশিক (ইংরেজি: Ravindra Kaushik) (জন্ম:১৯৫২ - মৃত্যু:২০০১) ভারতের গোয়েন্দা সংস্থা রিসার্চ অ্যান্ড অ্যানালাইসিস উইং (র) এর একজন সাবেক এজেন্ট। তিনি পাকিস্তানে গুপ্তচরবৃত্তির কাজে ধরা পড়েন এবং সেখানেই মৃত্যুবরণ করেন। রবীন্দ্র কৌশিক রাজস্থান রাজ্যের শ্রী গঙ্গানগরে ১১ এপ্রিল ১৯৫২ সালে জন্ম গ্রহণ করেন। তিনি কিশোর জীবনে থিয়েটার কর্মী হিসেবে লক্ষ্নৌতে জনপ্রিয় ছিলেন। সেখান থেকেই তাকে গোয়েন্দা সংস্থার জন্য নির্বাচিত করা হয়। ২৩ বছর বয়সে তিনি পাকিস্তানে গুপ্তচরবৃত্তির কাজে মিশনে যান। তাকে পাকিস্তানে একটি মিশনে পাঠানো হয়েছিল। তিনি গঙ্গানগরের অধিবাসী হওয়ার জন্যে পাঞ্জাবী আগে থেকেই জানতেন। উর্দু ভাষা ও পাকিস্তানের খুঁটিনাটি, ইসলাম ধর্ম সম্পর্কিত তথ্য বিশদে পড়াশোনা করতে হয়।। রবীন্দ্র কৌশিক পাকিস্তানে ১৯৭৪ সালে নবী আহমেদ শাকির নাম ধারণ করে প্রবেশে করেন। তিনি করাচী বিশ্ববিদ্যালয়ে আইন বিভাগে ভর্তি হন। এলএলবি পাশের পর তিনি পাকিস্তান সেনাবাহিনীতে প্রবেশ করেন করণিক হিসাবে। অর্থ বিভাগের করণিক থেকে উন্নতি করে মেজর হিসেবে যোগদান করেন। পাক সেনাবাহিনীর বহু গুরুত্বপূর্ণ তথ্য তিনি ভারতে পাঠান। ১৯৭৯ সাল থেকে ১৯৮৩ সাল পর্যন্ত তিনি পাকিস্তান সেনাবাহিনীতে সক্রিয় ছিলেন। ১৯৮৩ সালে তিনি ভারতীয় গোয়েন্দা সংস্থার ভুলে ধরা পড়েন। ইনায়েত মাশিহ নামক এক ভারতীয় গুপ্তচরকে পাকিস্তানে পাঠানো হয় কৌশিকের সাথে যোগাযোগ করার উদ্দেশ্যে। কিন্তু পাক গোয়েন্দা সংস্থার হাতে ইনায়েত ধরা পড়লে কৌশিকও গ্রেপ্তার হন। তাকে বিভিন্ন জেলে রাখা হয়। তিনি ইসলাম ধর্ম গ্রহণ করে পাকিস্তানের এক নারীকে বিবাহ করেন। তার স্ত্রীর নাম ছিল আমানত। তাদের এক কন্যাসন্তান আছে। গোয়েন্দা হিসেবে ধরা পড়ার পরে তাকে কোর্ট মার্শালে মৃত্যুদন্ড দেয়া হয়। কিন্তু পাকিস্তানের সুপ্রীম কোর্ট তাকে যাবজ্জীবন কারাদন্ড প্রদান করে। ২০০১ সালে তিনি পালমোনারি টিউবারকিউলোসিস ও হৃদরোগে আক্রান্ত হয়ে চিকিৎসা হীন অবস্থায় মুলতান জেলেই মৃত্যুবরণ করেন। "India's forgotten spy - Agent's family fights an impossible battle"। সংগ্রহের তারিখ ১৭ আগস্ট ২০১২।  "Ek Tha Tiger: Not Salman Khan, meet the real Indian Tiger!"। সংগ্রহের তারিখ ১৭ আগস্ট ২০১২। [স্থায়ীভাবে অকার্যকর সংযোগ] "Ek Tha Black Tiger: Real life tale of a true patriot"। ১৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১২।  "Late spy's kin fight for reel life credit"। সংগ্রহের তারিখ ১৭ আগস্ট ২০১২।  "Salman Khan's new movie in controversy again"। সংগ্রহের তারিখ ১৭ আগস্ট ২০১২। [স্থায়ীভাবে অকার্যকর সংযোগ] "Dead RAW agent's nephew takes Salman's Ek Tha Tiger producers to court"। সংগ্রহের তারিখ ১৭ আগস্ট ২০১২।
বডিগার্ড (২০১১-এর চলচ্চিত্র)

বডিগার্ড (অনু. দেহরক্ষী, হিন্দি: बॉडीगार्ड) ২০১১ সালের একটি ভারতীয় হিন্দী চলচ্চিত্র। এই রোমান্টিক-অ্যাকশন চলচ্চিত্রের পরিচালক হচ্ছেন সিদ্দীক। পরিচালক সিদ্দীক এই চলচ্চিত্র তৃতীয় বারের মত পুণঃনির্মান করেন। অতুল অগ্নিহোতরি প্রযোজিত চলচ্চিত্রটিতে সালমান খান ও কারিনা কাপুর অভিনয় করেন। চলচ্চিত্রটির মিউজিক করেছেন হিমেশ রেশমিয়া এবং প্রীতম চক্রবর্তী। রোমান্টিক ও অ্যাকশন ধাঁচের এই চলচ্চিত্র নির্মাণে ব্যয় হয়েছে ৬৫ কোটি টাকা। বডিগার্ড চলচ্চিত্রটি ৩১ অগাষ্ট ২০১১ সালে ভারতের ৭০ টি শহরে মুক্তিলাভ করে। চলচ্চিত্রটি মুক্তির প্রথম সপ্তাহেই ৯৯.৫০ কোটি ভারতীয় টাকা মুদ্রা আয় করেছে। সালমান খান - লাভলি সিং কারিনা কাপুর - দিব্যা হ্যাজেল কেচ - মায়া রজত রাওয়ালি - সুনামি অসরানি মহেশ মাঞ্জরেকার ক্যাটরিনা কাইফ "Bodyguard"। British Board of Film Classification। সংগ্রহের তারিখ ২০১১-০৯-১৮।  "Bodyguard collects Rs 22 crore on first day"। NDTV। ২০১১-০৯-০১। ২০১২-০৯-২৫ তারিখে মূল থেকে আর্কাইভ করা। সংগ্রহের তারিখ ২০১১-০৯-০১।  "Top All Time Worldwide Grossers Updated 11/5/2012"। boxofficeindia। 11 may 2012। ২ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১২।  এখানে তারিখের মান পরীক্ষা করুন: |তারিখ= (সাহায্য) Indo-Asian News Service (২০১১-০১-২১)। "'Bodyguard' remake not called 'My Love Story'"। দ্য টাইমস অব ইন্ডিয়া। ২০১২-০৭-১৫ তারিখে মূল থেকে আর্কাইভ করা। সংগ্রহের তারিখ ২০১১-০১-২৫।  Bollywood Hungama News Network (২০১১-০৭-২০)। "Katrina Kaif to do item number in Bodyguard"। Bollywood Hungama। সংগ্রহের তারিখ ২০১১-০৭-২২।  ইন্টারনেট মুভি ডেটাবেজে বডিগার্ড (ইংরেজি)
বিল

বাংলাদেশ, পশ্চিমবঙ্গ ও আসামে বিস্তীর্ণ আবদ্ধ স্বাদুপানির জলাশয়কে বিল বলা হয়। বিল মূলত নিম্নভূমি যেখানে অতিরিক্ত পানি এসে জমা হয়। শুকনোর মৌসুমে অধিকাংশ বিলে কোন পানি থাকে না। তখন সেই এলাকা চাষাবাদ ও গবাদিপশুর চারণক্ষেত্র হিসেবে ব্যবহৃত হয়। একটু বৃষ্টি হলে বা বর্ষা মৌসুমে এসব নিম্নভূমি পানিতে পরিপূর্ণ হয়ে যায়। সাধারণত বিলের গভীরতা বেশি হয় না। বেশিরভাগ বিলই জলাভূমির মত। তবে বড় বড় বিলের গভীরতা অনেক বেশি এবং প্রায় সারা বছর এসব বিলের কোথাও না কোথাও পানি থাকে। বিল কোন কোন ক্ষেত্রে বাঁওড়ের সমার্থক, যদিও দু'টির মধ্য অল্পবিস্তর পার্থক্য বিদ্যমান। গাঙেয় ও ব্রহ্মপুত্র প্লাবন সমভূমিতে বিলের সংখ্যা বেশি। বাংলাদেশের ঢাকা, কুমিল্লা, ফরিদপুর, নাটোর ও পাবনায় বিলের সংখ্যা সবচেয়ে বেশি। বিল নানাভাবে গঠিত হতে পারে। কোন নিম্নভূমিতে যদি পানি নিষ্কাশনের ব্যবস্থা না থাকে বা নিষ্কাশন পথ বন্ধ হয়ে যায়, তবে বন্যার পর ঐ স্থানে পানি আটকে বিলের সৃষ্টি হয়। আবার বৃষ্টিপাত বেশি হলে ও বর্ষাকালে পানি জমে বিলের সৃষ্টি হয়। আবার কখনও কখনও নদীপথের দিক পরিবর্তিত হলে বিলের সৃষ্টি হয়। দিক পরিবর্তিত হওয়ার পরও নদীর যে অবশেষ থেকে যায় তা বিল হিসেবে চিহ্নিত হয়। Mohd Shamsul Alam, and Md Sazzad Hossain, Beel ওয়েব্যাক মেশিনে আর্কাইভকৃত ১৮ জুলাই ২০১২ তারিখে, Banglapedia: National Encyclopedia of Bangladesh (Online), সংগৃহীত: ১৯ আগস্ট, ২০১২।
কাজিরাঙা জাতীয় উদ্যানের ইতিহাস

ভারতের আসাম প্রদেশে নগাঁও ও গোলাঘাট জেলায় অবস্থিত কাজিরাঙ্গা জাতীয় উদ্যানের গোড়াপত্তন হয় বিংশ শতাব্দীর শুরুতে, ১৯০৪ সালে। পৃথিবীর প্রায় দুই-তৃতীয়াংশ এশীয় একশৃঙ্গ গণ্ডারের আবাসস্থল কাজিরাঙ্গা ইউনেস্কো স্বীকৃত বিশ্ব ঐতিহ্যবাহী স্থানের একটি। এছাড়াও উদ্যানটি বাঘ, এশীয় হাতি ও অসংখ্য প্রজাতির বিপন্ন পশু ও পাখির নিরাপদ আশ্রয়স্থল। ভারতের অন্যসব জাতীয় উদ্যানের তুলনায় কাজিরাঙ্গায় জীববৈচিত্র্য সংরক্ষণের ক্ষেত্রে উল্লেখযোগ্য সফলতা পাওয়া গেছে। ঊনবিংশ শতাব্দীর প্রথম দিকে বর্তমান কাজিরাঙ্গা এলাকাটি অত্যন্ত দুর্গম, বিপদজনক ও সাধারণ মানুষের কাছে অজানা ছিল। বন্য জীবজন্তু, ম্যালেরিয়া, হঠাৎ বন্যা ও যখন তখন ব্রহ্মপুত্র নদের দিক পরিবর্তনের কারণে এলাকাটি একেবারেই অগম্য ছিল। সপ্তদশ শতকের নথিপত্রে কাজিরাঙ্গা নামক বনের উল্লেখ পাওয়া যায়। সপ্তদশ শতকে অহম রাজ প্রতাপ সিংহ এই এলাকা দিয়ে যাওয়ার সময় এখানকার মাছের স্বাদে মুগ্ধ হয়ে জানতে চান এমন সুস্বাদু মাছ কোথ্থেকে এসেছে। তিনি উত্তর পান-কাজিরাঙ্গা থেকে। এলাকাটার নাম কাজিরাঙ্গা কি করে হল সে ব্যাপারে অসংখ্য লোকগাঁথা ও কিংবদন্তি প্রচলিত রয়েছে। তবে ঐতিহাসিকগণ মনে করেন, কাজিরাঙ্গার নামের সাথে কার্বি নামক একজন নারী যুক্ত। একসময় তিনি এলাকাটি শাসন করতেন। সংরক্ষিত বনাঞ্চল হিসেবে কাজিরাঙ্গার ইতিহাস শুরু হয় বিংশ শতাব্দীর প্রথম দিকে। ১৯০৪ সালে ভারতের তৎকালীন ভাইসরয় লর্ড কার্জনের মার্কিন স্ত্রী মেরি কার্জন কাজিরাঙ্গা ভ্রমণে আসেন। কাজিরাঙ্গা তখনও একশৃঙ্গ গণ্ডারের জন্য বিখ্যাত ছিল। কিন্তু তার ভ্রমণকালে মেরি কার্জন গুটিকতক খুরের ছাপ ছাড়া একটিও গণ্ডার দেখতে পান নি। কথিত আছে যে, তৎকালীন বিখ্যাত অ্যানিমেল ট্র্যাকার বলরাম হাজারিকা লেডি কার্জনকে কাজিরাঙ্গা ঘুরিয়ে দেখান এবং এলাকাটি একটি সংরক্ষিত অঞ্চল হিসেবে ঘোষণা করার জন্য তাকে উদ্বুদ্ধ করেন। কাজিরাঙ্গায় গণ্ডারদের হতাশাজনক অবস্থায় দেখে প্রজাতিটি রক্ষা করার জন্য অবিলম্বে পদক্ষেপ নিতে তিনি তার স্বামীকে অনুরোধ করেন। লর্ড কার্জন অনতিবিলম্বে গণ্ডার সংরক্ষণে ব্যবস্থা নেন। ১৯০৫ সালের ১ জুন কাজিরাঙ্গা অঞ্চলকে "কাজিরাঙ্গা প্রস্তাবিত সংরক্ষিত বনাঞ্চল"-এর ঘোষণা দেওয়া হয়। তখন সংরক্ষিত বনাঞ্চলের মোট আয়তন ছিল ২৩২ বর্গ কিলোমিটার (৯০ বর্গ মাইল)। Bhaumik, Subir (১৭ এপ্রিল ২০০৭)। "Assam rhino poaching 'spirals'"। BBC News। সংগ্রহের তারিখ ২০০৮-০৮-২৩।  "Kaziranga National Park-History and Conservation"। Kaziranga National Park Authorities। ২০০৭-০৯-২৮ তারিখে মূল থেকে আর্কাইভ করা। সংগ্রহের তারিখ ২০০৭-০২-২৩।  Bhaumik, Subir (২০০৫-০২-১৮)। "Kaziranga's centenary celebrations"। BBC News। সংগ্রহের তারিখ ২০০৭-০২-২৫।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "bbc" নামটি একাধিক বার সংজ্ঞায়িত করা হয়েছে Talukdar, Sushanta (২০০৫-০১-০৫)। "Waiting for Curzon's kin to celebrate Kaziranga"। The Hindu। ২০০৯-১১-০৫ তারিখে মূল থেকে আর্কাইভ করা। সংগ্রহের তারিখ ২০০৮-০৮-২৩।
তাহেরপুর

তাহেরপুর ভারতের পশ্চিমবঙ্গ রাজ্যের নদিয়া জেলার একটি শহর এবং তালিকাভুক্ত এলাকা। ভারতের ২০০১ সালের আদমশুমারি অনুসারে তাহেরপুর শহরের জনসংখ্যা হল ২০,০৬০ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ৯% হল ৬ বছর বা তার কম বয়সী। এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে তাহেরপুর এর সাক্ষরতার হার বেশি। "Taherpur Info"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
তালবান্দা

তালবাঁধা ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত ঘোলা থানার একটি সেন্সাস টাউন। ভারতের ২০০১ সালের আদম শুমারি অনুসারে তালবাঁধা শহরের জনসংখ্যা হল ১৫,২৩৩ জন। এর মধ্যে পুরুষ ৫১%, এবং নারী ৪৯%। এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে তালবাঁধা এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
তমলুক

তমলুক ভারতের পশ্চিমবঙ্গ রাজ্যের পূর্ব মেদিনীপুর জেলার একটি সদর শহর ও পৌরসভা এলাকা । শহরটি রূপনারায়ণ নদীর তিরে অবস্থিত । শহরটির অবস্থানের অক্ষাংশ ও দ্রাঘিমাংশ হল ২২°১৮′ উত্তর ৮৭°৫৫′ পূর্ব﻿ / ﻿২২.৩° উত্তর ৮৭.৯২° পূর্ব﻿ / 22.3; 87.92 । সমুদ্র সমতল হতে এর গড় উচ্চতা হল ৭ মিটার (২২ ফুট)। ভারতের ২০০১ সালের আদম শুমারি অনুসারে তমলুক শহরের জনসংখ্যা হল ৪৫,৮২৬ জন। এর মধ্যে পুরুষ ৫২%, এবং নারী ৪৮%। এখানে সাক্ষরতার হার ৭৭%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে তমলুক এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "Tamluk"। Falling Rain Genomics, Inc। সংগ্রহের তারিখ অক্টোবর ১৫ ২০০৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১৫ ২০০৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
উ ওয়েনজিয়া

উ ওয়েনজিয়া (চীনা: 于文霞; ফিনিন: Yú Wénxiá; জন্ম: ৬ আগস্ট, ১৯৮৯) চীনের মডেল এবং সুন্দরী প্রতিযোগী হিসেবে পরিচিত। তার জন্ম চীনের হার্বিন এলাকায়। চীনের স্বায়ত্ত্বশাসিত প্রদেশ ইনার মঙ্গোলিয়ার অরডোস শহরে অনুষ্ঠিত ২০১২ সালের মিস ওয়ার্ল্ড সুন্দরী প্রতিযোগিতার শিরোপা জয় করেন। উ উয়েনজিয়া ১১৫ জন প্রতিযোগীকে পিছনে ফেলে এবং প্রথম রানার্স-আপ ওয়েলসের এলিজাবেথ মোল্ডস ও দ্বিতীয় রানার্স-আপ অস্ট্রেলিয়ার জেসিকা কাহাওয়াকে পরাভূত করেন। ১৯৫১ সালে মিস ওয়ার্ল্ড প্রতিযোগিতা প্রবর্তনের পর এ নিয়ে চীনের সুন্দরীরা ২য় বারের মতো শিরোপা জয় করেছে। সর্বশেষ ২০০৭ সালের মিস ওয়ার্ল্ড সুন্দরী প্রতিযোগিতায় ঝেং জিলিন এ সম্মাননা অর্জন করেছিলেন। এছাড়াও তিনি পূর্ব এশীয় অঞ্চলের মধ্যে মিস ওয়ার্ল্ড প্রতিযোগিতার দ্বিতীয় শিরোপাধারী নারী। ওয়েনজিয়া বর্তমানে সঙ্গীত বিষয়ে অধ্যয়নরত। তার ভাষায়, ভবিষ্যতে তিনি একজন সঙ্গীত শিক্ষক হতে চান। "Wen Xia Yu : Miss World China 2012 | MISS WORLD 2012 | livewireworld | livewireworld"। Livewireworld.info। ২০১২-০৬-৩০। ২০১২-০৮-২১ তারিখে মূল থেকে আর্কাইভ করা। সংগ্রহের তারিখ ২০১২-০৮-১৮।  সুন্দরী’-র মুকুট ছিনিয়ে নিলো চীন - ডয়চে ওয়েলের প্রতিবেদন, সংগ্রহ: ২০ আগস্ট, ২০১২ইং[স্থায়ীভাবে অকার্যকর সংযোগ] "Wenxia Yu of China Wins Miss World 2012 Title"। Wikinewstime.com। ২০১২-০৮-১৪। ২০১২-০৮-২১ তারিখে মূল থেকে আর্কাইভ করা। সংগ্রহের তারিখ ২০১২-০৮-১৮।  Yu Wenxia instagram Yu Wenxia Weibo
তেঁতুলকুলি

তেঁতুলকুলি ভারতের পশ্চিমবঙ্গ রাজ্যের হাওড়া জেলার একটি শহর। ভারতের ২০০১ সালের আদমশুমারি অনুসারে তেঁতুলকুলি শহরের জনসংখ্যা হল ৫১২২ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে তেঁতুলকুলি এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী। "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
উদূখল

উদূখল বা উখলি হল মুষল দিয়ে শস্যাদি পেষাই ও পরিষ্কারকরণের বিশেষ যন্ত্রবিশেষ। বাংলাদেশ ও ভারতের গ্রামাঞ্চলে সাধারণত এর ব্যবহার দেখা যায়। মূলত আর্য সংস্কৃতিতে এর আবিষ্কার হয়। সাধারণত বিশাল গাছের গুড়ি থেকে এগুলো প্রস্তুত করা হয়। গাছের গুড়ির ভিতরটা গর্ত করে মসলা বা শস্যাদি রাখার স্থান তৈরি করা হয়। আর, একটা লম্বা মসৃণ দন্ড দিয়ে সেই গর্তে রাখা মসলা বা শস্যে জোরে জোরে আঘাত করা হয়। এই আঘাতে মসলা বা শস্যাদি গুড়ো হয়। আদিতে হাতে পেষার জন্য এ ধরনের যন্ত্র ব্যবহৃত হলেও আধুনিকতার ছোঁয়া লাগায় অনেক স্থানেই এখন আর এদের ব্যবহার দেখা যায় না। সিলটিতে এদেরকে একত্রে ডাকা হয় ꠊꠣꠁꠟ-ꠍꠤꠀ (ঘাইল-ছিয়া)— নিচের গুড়িটাকে 'ঘাইল' আর আঘাত করার দন্ডকে ''ছিয়া' ডাকা হয়।বগুড়া অঞ্চলে একে ছেচা বলা হয়। উত্তরবঙ্গে জিনিসটার নাম উরুনগান বা সামগান। "বিলুপ্তির পথে ঘাইল ছিয়া"। Sangbad Sarabela (ইংরেজি ভাষায়)। সংগ্রহের তারিখ ২০২৪-০২-১০।
টিটাগড়

টিটাগড় ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা। শহরটির অবস্থানের অক্ষাংশ ও দ্রাঘিমাংশ হল ২২°৪৪′ উত্তর ৮৮°২২′ পূর্ব﻿ / ﻿২২.৭৪° উত্তর ৮৮.৩৭° পূর্ব﻿ / 22.74; 88.37। সমুদ্র সমতল হতে এর গড় উচ্চতা হল ১৫ মিটার (৪৯ ফুট)। ভারতের ২০০১ সালের আদমশুমারি অনুসারে টিটাগড় শহরের জনসংখ্যা হল ১২৪,১৯৮ জন। এর মধ্যে পুরুষ ৫৭% এবং নারী ৪৩%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে টিটাগড় এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী। "Titagarh"। Falling Rain Genomics, Inc (ইংরেজি ভাষায়)। সংগ্রহের তারিখ অক্টোবর ১৫, ২০০৬।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
তুফানগঞ্জ

তুফানগঞ্জ ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। এটি তুফানগঞ্জ মহকুমার মহকুমা সদর। শহরটির অবস্থানের অক্ষাংশ ও দ্রাঘিমাংশ হল ২৬°১৯′ উত্তর ৮৯°৪০′ পূর্ব﻿ / ﻿২৬.৩২° উত্তর ৮৯.৬৭° পূর্ব﻿ / 26.32; 89.67। সমুদ্র সমতল হতে এর গড় উচ্চতা হল ৭০ মিটার (২২৯ ফুট)। ভারতের ২০০১ সালের আদমশুমারি অনুসারে তফানগঞ্জ শহরের জনসংখ্যা হল ১৯,২৯৩ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে তফানগঞ্জ এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী। নাগরিকরা বাস পরিষেবাগুলিতে প্রধানত নির্ভরশীল। পাবলিক সার্ভিস এবং উত্তরবঙ্গ রাজ্য পরিবহন কর্পোরেশনের উভয়ই পাওয়া যায়। ই-রিকশা শহরের অভ্যন্তরে স্থানীয় পরিবহন জন্যও পাওয়া যায়। বেসরকারি খাত বাস সার্ভিস তামিলনাড়ু পাশাপাশি কারলা ও কর্ণাটকের কিছু শহর জুড়ে পৌঁছেছে। তুফানগঞ্জ রেলওয়ে স্টেশন শহরের দক্ষিণ অংশে অবস্থিত। "Tufanganj"। Falling Rain Genomics, Inc (ইংরেজি ভাষায়)। সংগ্রহের তারিখ অক্টোবর ১৫, ২০০৬।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
টর্চলাইট

টর্চলাইট হচ্ছে হাতে বহনযোগ্য এক প্রকার বৈদ্যুতিক বাতি। টর্চলাইটে আলোর উৎস হিসেবে মূলত ছোট বৈদ্যুতিক বাল্ব বা আলোক বিচ্ছুরণ ডায়োড (এলইডি) ব্যবহৃত হয়। যুক্তরাষ্ট্রে একে বলা হয় ফ্ল্যাশলাইট। এতে বিদ্যুতের উৎস হিসেবে ড্রাই সেল ব্যবহার করা হয়। ১৮৯৯ সালে ড্রাই সেল ও ছোট আকৃতির লাইট বাল্ব আবিষ্কারের মাধ্যমে দিয়ে টর্চলাইট তৈরি সম্ভব হয়। একটি সাধারণ টর্চলাইটের সচারচর তিনটি অংশ থাকে — প্রতিফলক দ্বারা ঘেরা একটি বাল্ব, ব্যাটারি ও একটি সুইচ। বর্তমানে টর্চলাইটগুলো বাল্ব বা এলইডি ব্যবহার করে তৈরি করা হয় এবং বিদ্যুতের উৎস হিসেবে একবার ব্যবহারযোগ্য বা বহুবার ব্যবহারযোগ্য (রিচার্জেবল) ব্যবহৃত হয়। এছাড়াও কিছু কিছু টর্চলাইট সৌরশক্তি ব্যবহার করেও চালিত হয়। The Flashlight Museum, a collector's Web site with many old or unusual flashlights shown. J. Tracy, Flashlights in Kenya : revealing the social, economic, health and environmental implications in the absence of quality assurance, a Master's thesis that discusses flashlight use in Kenya. ওয়েব্যাক মেশিনে আর্কাইভকৃত ৩১ মার্চ ২০১৪ তারিখে
অনন্ত বাসুদেব মন্দির

অনন্ত বাসুদেব মন্দির হল ভারতের পশ্চিমবঙ্গ রাজ্যের হুগলি জেলার বাঁশবেড়িয়ার হংসেশ্বরী কালীমন্দির চত্বরে অবস্থিত একটি কৃষ্ণ মন্দির। ১৬৭৯ সালে রাজা রামেশ্বর দত্ত এই মন্দিরটি নির্মাণ করান। মন্দিরটি তার দেওয়ালের কারুকাজের জন্য বিখ্যাত। মন্দিরটি একরত্ন শৈলীতে নির্মিত। মন্দিরের চূড়াটি অষ্টভূজাকার। মন্দিরের গায়ে টেরাকোটায় রামায়ণ, মহাভারত ও কৃষ্ণলীলার ছবি খোদাই করা আছে। http://hooghly.nic.in/visit.htm[স্থায়ীভাবে অকার্যকর সংযোগ] Hangseswari temple
দ্য মাস্ক অব জরো

দ্য মাস্ক অব জরো (ইংরেজি: The Mask of Zorro) ১৯৯৮ সালে মুক্তিপ্রাপ্ত মার্কিন চলচ্চিত্র। মার্টিন ক্যাম্পবেল পরিচালিত এই চলচ্চিত্রে অভিনয় করেন অ্যান্টিনিও বান্দারেস, অ্যান্থনি হপকিন্স, ক্যাথরিনজেটা-জোন্স ও স্টুয়ার্ট উইলসন। ইন্টারনেট মুভি ডেটাবেজে দ্য মাস্ক অব জরো (ইংরেজি) অলমুভিতে দ্য মাস্ক অব জরো (ইংরেজি) রটেন টম্যাটোসে দ্য মাস্ক অব জরো (ইংরেজি) মেটাক্রিটিকে দ্য মাস্ক অব জরো (ইংরেজি) বক্স অফিস মোজোতে দ্য মাস্ক অব জরো (ইংরেজি)
নিঝুম দ্বীপ জাতীয় উদ্যান

নিঝুম দ্বীপ জাতীয় উদ্যান বাংলাদেশের হাতিয়া উপজেলার নিঝুম দ্বীপে অবস্থিত। ২০০১ সালের ৮ এপ্রিল বাংলাদেশ সরকার পুরো দ্বীপটিকে জাতীয় উদ্যান হিসেবে ঘোষণা করে। বল্লারচর, চর ওসমান, কামলার চর এবং চর মুরি এই চারটি দ্বীপের মোট ১৬,৩৫২.২৩ হেক্টর এলাকা নিয়ে উদ্যানটি গঠিত। নিঝুম দ্বীপের জীববৈচিত্র্য বেশ সম্বৃদ্ধ। শীতকালে অসংখ্য পরিযায়ী জলচর ও পানিকাটা পাখি নিঝুম দ্বীপে বেড়াতে আসে। এই উদ্যানটি বৈশ্বিক বিপদগ্রস্ত পাখি দেশি গাঙচষার অন্যতম প্রধান বিচরণস্থল। এছাড়া এই দ্বীপে রয়েছে প্রচুর চিত্রা হরিণ। এখানকার বনভূমি মূলত প্যারাবন প্রকৃতির। নিঝুম দ্বীপ ১৯৫০ সালের দিকে সমুদ্রবক্ষে জেগে ওঠে। নিঝুম দ্বীপের পূর্ব নাম ছিলো চর-ওসমান। কথিত আছে ওসমান নামের একজন বাথানিয়া তার মহিষের বাথান নিয়ে প্রথম নিঝুম দ্বীপে বসত গড়েন। তখন এই নামেই এর নামকরণ হয়েছিলো। পরবর্তীতে দ্বীপটি 'নিঝুম দ্বীপ' হিসেবে পরিচিতি পেয়ে যায়। ১৯৭০ এর আগে এখানে কোনো জনবসতি ছিল না। পরে হাতিয়া, শাহবাজপুর, রামগতির নদী ভাঙনে ক্ষতিগ্রস্ত মানুষ দ্বীপটিতে আশ্রয় নেওয়া শুরু করে। বাংলাদেশের বনবিভাগ ৭০-এর দশকে বন বিভাগের কার্যক্রম শুরু করে। প্রথমে ১৯৭৮ সালে পরীক্ষামূলকভাবে চার জোড়া হরিণ ছাড়ে। পরবর্তীতে হরিণের সংখ্যা অনেক বেড়ে যায়। ২০০১ সালে নিঝুম দ্বীপকে জাতীয় উদ্যান ঘোষণা করা হয়। চিত্রা হরিণ নিঝুম দ্বীপের প্রধান বন্যপ্রাণী। নিঝুম দ্বীপে একর প্রতি চিত্রল হরিণের ঘনত্ব সুন্দরবনের চেয়ে তিনগুণ বেশি। বাঘের মতো কোনো মাংসাশী প্রাণী না থাকায় দ্রুতগতিতে এদের বংশবৃদ্ধি হচ্ছে। অন্যান্য স্তন্যপায়ী প্রাণীর মধ্যে রয়েছে এশীয় উদবিলাই, মেছোবাঘ ইত্যাদি। বিভিন্ন প্রজাতির পাখির মধ্যে রয়েছে নিশি বক, দেশি কানিবক, গো বক, দেশি পানকৌড়ি, ধূসর বক, কাদাখোঁচা, বালিহাঁস, কালো হাঁস, কোড়া, চিত্রিত পি-উ, তিলা সবুজপা ইত্যাদি। এই উদ্যান দেশি গাঙচষার অন্যতম প্রধান বিচরণস্থল। সরীসৃপের মধ্যে রয়েছে দেশি গুই সাপ ও নানান জাতের সামুদ্রিক কচ্ছপ। সামুদ্রিক কচ্ছপের গুরুত্বপূর্ণ প্রজননস্থল এই নিঝুম দ্বীপ। "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  Protected Areas of Bangladesh ওয়েব্যাক মেশিনে আর্কাইভকৃত ২ আগস্ট ২০১২ তারিখে, বাংলাদেশ বন অধিদপ্তর। মঈনুল হক চৌধুরী, নিঝুম দ্বীপে হরিণ হ্রাসের পরিকল্পনা ওয়েব্যাক মেশিনে আর্কাইভকৃত ১৩ জানুয়ারি ২০১০ তারিখে, ৯ জানুয়ারি, ২০১০, BDNews 24.com. Nijhum Dweep National Park[স্থায়ীভাবে অকার্যকর সংযোগ], World Wildlife Adventures. উইকিমিডিয়া কমন্সে নিঝুম দ্বীপ জাতীয় উদ্যান সংক্রান্ত মিডিয়া রয়েছে।
ইটানগর

ইটানগর (ইংরেজি: Itanagar) ভারতের অরুণাচল প্রদেশ রাজ্যের রাজধানী। শহরটি পাপুম পারে জেলায় অবস্থিত। শহরটির অবস্থানের অক্ষাংশ ও দ্রাঘিমাংশ হল ২৭°০৬′ উত্তর ৯৩°৩৭′ পূর্ব﻿ / ﻿২৭.১° উত্তর ৯৩.৬২° পূর্ব﻿ / 27.1; 93.62। সমুদ্র সমতল হতে এর গড় উচ্চতা হল ৪৪০ মিটার (১৪৪৩ ফুট)। ভারতের ২০০১ সালের আদমশুমারি অনুসারে ইটানগর শহরের জনসংখ্যা হল ৩৪,৯৭০ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ইটানগর এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী। ইটানগরে বেশ কয়েকটি উপজাতি যেমন নিশি, আদি, অপাতানী, তাগিন, গালো, নিয়িশিসের বাসিন্দা এই শহরটির আদিবাসী। ইটা দুর্গ, অরুণাচল প্রদেশের অন্যতম গুরুত্বপূর্ণ ঐতিহাসিক স্থান। নামের আক্ষরিক অর্থ "ইটের দুর্গ" (অসমীয় ভাষায় ইটকে "ইটা" বলা হয়)। ইটা দুর্গটি ১৪ তম বা ১৫ শতকের প্রথমদিকে নির্মিত হয়েছিল। দুর্গটির আকার সবদিকে সমান নয়, এটি মূলত ১৪-১৫ শতকের ইট দিয়ে নির্মিত হয়েছিল। মোট ১৬,২০০ ঘনমিটার দৈর্ঘ্যের ইট দিয়ে এটি নির্মাণ করা হয়, পণ্ডিতরা যা চুতিয়া রাজ্য থেকে আনা হয়েছে বলে চিহ্নিত করেছেন। দুর্গের তিনটি পৃথক দিকে তিনটি পৃথক প্রবেশ পথ রয়েছে, সেগুলি পশ্চিম, পূর্ব এবং দক্ষিণ দিকে অবস্থিত। জওহরলাল নেহেরু যাদুঘর, ইটানগর রাজ্যের সমৃদ্ধ উপজাতি সংস্কৃতি প্রদর্শনের জন্যও পরিচিত। গেকার সিনাই (গঙ্গা হ্রদ), হল একটি প্রাকৃতিক প্রাকৃতিক হ্রদ, নিশী উপভাষায় যার আক্ষরিক অর্থ সীমাবদ্ধ হ্রদ। এটির চারদিকে শক্ত শৈলভূমি দ্বারা বেষ্টিত। এর চারদিকে প্রাইমাল গাছপালা, লম্বা গাছ এবং ফার্ন গাছ রয়েছে। পিকনিক স্পট এবং বিনোদন কেন্দ্র হিসাবে এর জনপ্রিয়তায় রয়েছে। এখানে নৌকো সুবিধা এবং একটি সুইমিং পুল রয়েছে। ইটানগর বিমানবন্দর "Itanagar"। Falling Rain Genomics, Inc (ইংরেজি ভাষায়)। সংগ্রহের তারিখ সেপ্টেম্বর ২৭, ২০০৬।  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ সেপ্টেম্বর ২৭, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
মেলেস জেনাউই

মেলেস জেনাউই অ্যাজরেস (ইংরেজি: Meles Zenawi; Ge'ez: መለስ ዜናዊ አስረስ; জন্ম: ৮ মে, ১৯৫৫ - মৃত্যু: ২০ আগস্ট, ২০১২) ইথিওপিয়ার প্রধানমন্ত্রী ছিলেন। ১৯৯১ থেকে ১৯৯৫ সাল পর্যন্ত প্রেসিডেন্টেরও দায়িত্ব পালন করেন। ১৯৮৫ সাল থেকে তিনি টাইগ্রেইয়ান পিপিলস' লিবারেশন ফ্রন্টের সভাপতির দায়িত্ব পালনসহ বর্তমান শাসক দল ইথিওপিয়ান পিপিলস' রিভল্যুশনারী ডেমোক্রেটিক ফ্রন্টের প্রধান ছিলেন। ইথিওপিয়ার উত্তরাঞ্চলের টাইগ্রে এলাকার আদোয়া'য় মেলেস জন্মগ্রহণ করেন। তার বাবা ছিলেন ইথিওপিয় এবং মা ইরিত্রিয়ার আদি কুয়ালা এলাকার অধিবাসী ছিলেন। আজেব মেসফিনকে বিয়ে করেন মেলেস জেনাউই। এ দম্পতির তিন সন্তান রয়েছে। মেলেস জেনাউই ২০ আগস্ট, ২০১২ তারিখে বেলজিয়ামের ব্রাসেলসের একটি হাসপাতালে ৫৭ বছর বয়সে মৃত্যুবরণ করেন। এরপূর্বে তার স্বাস্থ্যগত কারণে ব্যাপক গুজব রটেছিল। জুলাই, ২০১২ সালে মেলেস হাসপাতালে ভর্তি হন। তার শারীরিক অসুস্থতার কথা প্রচার মাধ্যমে প্রকাশ করা হয়নি। "Ethiopian PM Meles Zenawi dies after illness"। BBC News। ২১ আগস্ট ২০১২। সংগ্রহের তারিখ ২১ আগস্ট ২০১২।  Amimo, Uduak (১০ আগস্ট ২০০৫)। "Profile: Ethiopian leader Meles Zenawi"। BBC News। BBC। ৩১ ডিসেম্বর ২০০৫ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১১।  "Ethiopian PM Meles Zenawi dies after illness"। BBC News। সংগ্রহের তারিখ ২১ আগস্ট ২০১২।  উইকিমিডিয়া কমন্সে মেলেস জেনাউই সংক্রান্ত মিডিয়া রয়েছে। Biography ওয়েব্যাক মেশিনে আর্কাইভকৃত ২৫ আগস্ট ২০১২ তারিখে Column archive at The Guardian উপস্থিতি - সি-স্প্যানে ইন্টারনেট মুভি ডেটাবেজে মেলেস জেনাউই (ইংরেজি) গ্রন্থাগারে মেলেস জেনাউই সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)